**НАРЕДБА ЗА РЕДА И УСЛОВИЯТА ЗА ПОДПОМАГАНЕ НА СПОРТНИ ОРГАНИЗАЦИИ, ТУРИСТИЧЕСКИ ДРУЖЕСТВА И РАЗПРЕДЕЛЕНИЕ НА СРЕДСТВАТА ЗА СПОРТНА ДЕЙНОСТ**

**Вносител:**

**ПЕТЪР ЗЕХТИНСКИ**

*зам.-кмет СМДСП*

***Проект***

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-таil адрес: direkcia\_smd@plovdiv.bg*

**МОТИВИ**

 за приемане на Наредба за реда и условията за подпомагане на спортни организации, туристически дружества и разпределение на средствата за спортна дейност.

1. **ПРИЧИНИ ЗА ПРИЕМАНЕ НА НАРЕДБАТА:** Към момента в Община Пловдив няма цялостна действаща по всички направления Наредба уреждаща реда, условията, критериите и отчетността за финансовото подпомагане на спортни и туристически дейности в Община Пловдив. След влизане в сила на промените в Закона за физическото възпитание и спорта през 2014г. и по специално в Чл.59 е нужен подзаконов нормативен акт по прилагането му приведен в негово съответствие. Предложената Наредба предвижда директно финансово подпомагане на спортните и туристически организации от Община Пловдив съобразно конкретни обективни критерии одобрени и прилагани и към настоящият момент. Предвижда се ред за отчитане, контрол и санкции които ще доведат до яснота при финансирането на спортните и туристически дейности.
2. **ЦЕЛ НА НАРЕДБАТА –** Постигане на пълна законосъобразност , както и обективно и справедливо разпределение на средствата, съобразно спортните постижения на всяка спортна организация респективно социалният ефект на мероприятията на туристическите дружества. Считам, че това ще доведе до подобряване на работата в тях и реализирането на по-високи спортни постижения. Като цел се преследва и възможността да се създаде ясна представа как се изразходват средствата предвидени за спортна дейност в бюджета на Община Пловдив.
3. **ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА –** Не са необходими.
4. **ОЧАКВАНИ РЕЗУЛТАТИ –** Приемането на тази Наредба ще доведе до пълна законосъобразност при финансиране на спортните и туристически дейности в Община Пловдив. Прилагането на Наредбата следва да доведе до по-ефективна дейност на спортните организации и туристически дружества. Очаква се най-целесъобразно изразходване от спортните организации на получените средства, като са предвидени сериозни санкции при недобросъвестност.

1. **АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ**

 Наредбата не противоречи на европейското законодателство.

1. **ПРАВНИ ОСНОВАНИЯ:** чл. 17, ал. 1, т. 10, във връзка с чл. 21, ал.2 от ЗМСМА, чл. 59, ал. 6 от Закона за физическото възпитание и спорта, чл. 2, ал. 1 от Правилника за прилагане на Закона за физическото възпитание и спорта, чл. 8, чл. 11, ал. 3 и чл. 15, ал. 1 от ЗНА при спазване изискванията на чл. 26 и чл. 28 от ЗНА, чл. 75, 76, ал.3 и чл. 77 от АПК.
2. **ФАКТИЧЕСКИ ОСНОВАНИЯ:** Необходимост от създаване на местен нормативен документ, който да регламентира реда и условията при които се осъществява разпределението на средствата за спортна дейност в дирекция „Спорт и младежки дейности“ към Община Пловдив.

**ПРОЕКТ ЗА РЕШЕНИЕ:**

§ 1. Приема Наредба за реда и условията за подпомагане на спортни организации, туристически дружества и разпределение на средствата за спортна дейност в Дирекция „Спорт и Младежки Дейности“ към Община Пловдив, както следва:

**НАРЕДБА ЗА РЕДА И УСЛОВИЯТА ЗА ПОДПОМАГАНЕ НА СПОРТНИ ОРГАНИЗАЦИИ, ТУРИСТИЧЕСКИ ДРУЖЕСТВА И РАЗПРЕДЕЛЕНИЕ НА СРЕДСТВАТА ЗА СПОРТНА ДЕЙНОСТ В ДИРЕКЦИЯ „СПОРТ И МЛАДЕЖКИ ДЕЙНОСТИ“КЪМ ОБЩИНА ПЛОВДИВ**

**I. ОБЩИ ПОЛОЖЕНИЯ**

**Чл. 1.** С тази Наредба се определя законосъобразното и целесъобразно разпределение на финансовите средства за спортна дейност в дирекция „Спорт и младежки дейности“ към Община Пловдив, одобрени от Общински съвет – Пловдив, за всяка календарна година и предназначени за финансово подпомагане дейността на лицензираните спортни организации и туристически дружества, развиващи дейност на територията на Община Пловдив.

**Чл. 2.** (1) Дирекция „Спорт и младежки дейности“ изготвя „План-сметка“ за настоящата календарна година/ за разпределение на финансовите средства за спортна дейност на Община Пловдив, съгласно регламентираните критерии в настоящата Наредба по следните направления:

1. Спортен календар
2. Материално техническо оборудване и съоръжения
3. Спорт от социално значение
4. Олимпийско звено
5. Спорт за високо спортно майсторство
6. Детски специализирани спортни школи
7. Чествания на спортни празници

**Чл. 3.** Размерът на финансовото подпомагане на лицензираните спортни организации и туристически дружества по различните направления се определя съгласно заложените правила в настоящата Наредба.

**II. УСЛОВИЯ ЗА ФИНАНСОВО ПОДПОМАГАНЕ**

**Чл. 4.** Право да бъдат финансирани по тази Наредба имат лицензирани спортни организации и лицензирани туристически дружества, регистрирани по смисъла на Закона за физическото възпитание и спорта, наричани за краткост спортни организации и туристически дружества, осъществяващи тренировъчна, спортно-състезателна и туристическа дейност на територията на Община Пловдив.

**Чл. 5.** Спортни организации и туристически дружества кандидатстващи за финансово подпомагане от Община Пловдив, за развитие на спортната и туристическа дейност, трябва да отговарят на следните условия:

1. Да са регистрирани като юридически лица с нестопанска цел за осъществяване на общественополезна дейност;
2. Да са вписани в Централния регистър на юридическите лица с нестопанска цел за осъществяване на общественополезна дейност при Министерството на Правосъдието;
3. Да са вписани в Националния регистър на спортните организации и туристически дружества при Министерството на физическото възпитание и спорта;
4. Да осъществяват спортна дейностна територията на Община Пловдив за спортните организации, а за туристическите дружества да са регистрирани на територията на град Пловдив.
5. Да нямат финансови задължения към Държавата и Община Пловдив;

**Чл. 6**. По реда и условия на настоящата Наредба, Община Пловдив не подпомага финансово:

1. Спортни организации регистрирани като търговски дружества по Търговския закон;

 2. Спортни организации регистрирани по Закона за юридически лица с нестопанска цел за осъществяване на дейност в частна полза;

 3. Мероприятия на политически партии и организации, професионални съюзи, кооперации и религиозни организации.

 4. Инвестиционна или търговска дейност;

 5. Дарения, стипендии или благотворителни дейности;

 6. Ремонтна дейност на спортни обекти.

 **Чл. 7.** Кметът на Община Пловдив, със заповед назначава Комисия, включваща приоритетно: Председател - ресорен зам.- кмет и членове - директор дирекция „Спорт и младежки дейности”, членове на ПК „Младежки дейности и спорт” към Общински съвет – Пловдив, експерти от Дирекция СМД, един юрист от Дирекция ПНО и един експерт от Дирекция „Финансова политика“

ал.(1) Заседанията на Комисията са редовни, ако на тях присъстват повече от половината членове от нейния състав, включително нейният Председател.

ал.(2)Комисията разглежда подадените предложения за финансово подпомагане на спортните организации и туристически дружества по направленията на Чл.2 от настоящата Наредба и съгласно заложените в нея критерии и финансови рамки одобрява, редуцира или отхвърля разгледаното предложение. Комисията изготвя Протокол с предложение на „План сметка“ за настоящата календарна година. В „План сметката“ се описват одобрените финансови помощи за спортните организации и туристически дружества по съответните направления съгласно Чл.2.

ал.(3) Когато член на Комисията не е съгласен с изготвения Протокол съгласно Чл.7 ал.(2), той подписва същия с особено мнение, като писмено излага мотивите си за това.

ал.(4)Председателят на комисията изготвя мотивиран доклад до Кмета на Община Пловдив и прилага Протокола, с изготвената „План-сметка“. Кметът окончателно одобрява или респективно неодобрява предложената „План сметка“ за съответната календарна година.

ал.(5) При неодобрение на „План сметката“ от Кмета на Община Пловдив, Комисията повтаря всички регламентирани процедури по Чл.7 до окончателното одобрение на „План сметката“ от Кмета на Община Пловдив.

**Чл. 8** Община Пловдив превежда финансовите средства само по банков път, след представена фактура от спортната организация и туристическо дружество, отговаряща на изискванията на Закона за счетоводството и Националните счетоводни стандарти

**III. ВИДОВЕ ФИНАНСИРАНИ ДЕЙНОСТИ**

**РАЗДЕЛ - СПОРТЕН КАЛЕНДАР**

**Чл. 9.** Община Пловдив финансово подпомага спортни организации и туристически дружества за организиране и провеждане на спортни състезания, подпомагащи развитието на високото спортно майсторство, детският спорт, масовият спорт и мероприятия на туристически дружества.

ал.(1) Спортни организации или туристически дружества, кандидатстващи за финансово подпомагане от Община Пловдив, за организиране и провеждане на спортно състезание /мероприятие на туристически дружества/, следва да входират в деловодството на Община Пловдив, в срок до 30 ноември от предходната година, следните документи:

1. Информация за спортното състезание/туристическо мероприятие, което иска да организира през следващата календарна година. Информацията следва да съдържа разчет за разходване на исканото финансово подпомагане от Община Пловдив, съгласно Образец №1.
2. Документ удостоверяващ липсата на задължения към Държавата и Община Пловдив.

**Чл. 10.** Община Пловдив финансово подпомага спортни организации и туристически дружества по направление спортен календар съгласно следните критерии:

ал.(1) Вид на спортното състезание:

1. Световни първенства
2. Европейски първенства
3. Балкански първенства
4. Международни състезания
5. Спортни състезания от национален мащаб, регионален мащаб и градски мащаб

ал.(2) Ниво на спортното състезание:

1. Спортното състезание да е включено в международният и държавен спортен календар на съответната спортна федерация.
2. Условията на провеждане на спортното състезание да позволяват поставянето на национални и световни рекорди в съответният вид спорт.

ал.(3) Възрастов обхват на спортното състезание:

1. Състезание за деца
2. Състезание за юноши
3. Състезание за младежи
4. Състезание за мъже и жени
5. Състезание за ветерани

ал.(4) Мероприятия на туристически дружества имащи социално значение за жителите на гр. Пловдив.

**Чл. 11.** (1)Не се подпомагат финансово спортни организации за организиране и провеждане на Държавни първенства, както и различни кръгове от Държавни първенства. Не се подпомагат Национални купи финансирани от съответните спортни федерации, както и туристически мероприятия финансирани от Българският туристически съюз.

ал.(2) Не се финансира паричен награден фонд за спортни състезания и туристически мероприятия.

**Чл. 12**. Община Пловдив финансово подпомага годишно само едно спортно състезание организирано от една спортна организация, респективно само едно мероприятие от едно туристическо дружество.

**Чл. 13.** По реда на настоящата наредба се определят следните финансови рамкиза подпомагане на спортни организации и туристически дружествапо направление спортен календар.

1. Организиране и провеждане на Световни първенства в град Пловдив със сума в размер до 20 000,00 лв. /двадесет хиляди лева/;
2. Организиране и провеждане на Европейски първенства в град Пловдив със сума в размер до 15 000,00 лв. /петнадесет хиляди лева/;
3. Организиране и провеждане на Международни състезания в град Пловдив със сума в размер до 10 000,00 лв. /десет хиляди лева/.
4. Организиране и провеждане на спортни състезания от Национален мащаб в град Пловдив със сума в размер до 5 000 лв. /пет хиляди лева/.
5. Организиране и провеждане на регионални и градски състезания от пловдивски организации, популяризиращи различните видове спорт в град Пловдив със сума в размер до 1 000 лв. /хиляда лева/.
6. Организиране и провеждане на мероприятия от туристически дружества със сума в размер до 1 000 лв. /хиляда лева/.

**Чл. 14.** Община Пловдив, чрез дирекция „Спорт и младежки дейности”, дирекция „Финансова политика” и дирекция „Счетоводство”, упражнява контрол върху изразходването на средствата, отпуснати от Общината , като има право да изисква всички необходими счетоводни документи, информация за дейността и извършва проверки на място.

**Чл. 15.** За правомерни ще бъдат признавани следните разходи:

1. Разходи за наем на спортна зала или спортно съоръжение за провеждане на спортното състезание / туристическо мероприятие.
2. Разходи за награден фонд.
3. Разходи за съдийски хонорари и настаняване (хотел и храна) на съдии от републикански и международен мащаб.
4. Разходи за медицинско лице, медицинско обслужване.
5. Само за туристическото мероприятие се признават разходи за настаняване (хотел и храна) и транспорт на участниците в него.

**Чл. 16.** Отпуснатата финансовата помощ следва да бъде разходвана стриктно спазвайки подаденото предложение от спортната организация или туристическото дружество съгласно Чл.9,ал.1,т.1 и одобрено от Комисията назначена съгласно **Чл.7** от настоящата Наредба.

**Чл. 17.** Дирекция СМД следи стриктно за реализацията на одобренитеспортни състезания, туристически мероприятия и при нереализирането на одобрени такива – по различни обективни причини, трябва да актуализира „План – сметката“ на Дирекция СМД, за текущата година и да включи нови спортни състезания или туристически мероприятия одобрени от Комисията назначена съгласно **Чл.7** от настоящата Наредба.

**Чл. 18. (1)** Спортната организация или туристическо дружество уведомява своевременно Дирекция СМД, при невъзможност да бъде проведено планираното спортно състезание или при промяна на датите за провеждане на спортното състезание, чрез писмо входирано в деловодството на Община Пловдив, като описва обстоятелствата налагащи промяната.

ал.(2) Спортни организации организатори на спортно състезание финансово подпомогнато от Община Пловдив, връща в едномесечен срок получената сума при следните обстоятелства:

1. Спортното мероприятие не е проведено.
2. Състезател със състезателни права към спортната организация провеждащ спортното състезание е доказано уличен в употреба на забранени стимулиращи вещества.

**РАЗДЕЛ - МАТЕРИАЛНО ТЕХНИЧЕСКО ОБОРУДВАНЕ И СЪОРЪЖЕНИЯ**

**Чл. 19.** Община Пловдив финансово подпомага спортни организации развиващи дейност на територията на град Пловдив за спортно материално техническо оборудване и съоръжения според спецификата на съответният вид спорт.

**Чл. 20** Спортна организация, желаеща да бъде финансово подпомогната за материално техническото оборудване и съоръжение според спецификата на съответният вид спорт, следва да подаде в деловодството на Община Пловдив, в срок до 30 ноември от предходната година следните документи:

1. Информация за вида на материално техническото оборудване, съоръжение и размерът на финансово подпомагане от Община Пловдив за което кандидатства.
2. Документ за липса на задължения към Държавата и Община Пловдив.

**Чл. 21.** Община Пловдив, финансово подпомага спортни организации по направление материално техническо оборудване и съоръжения съгласно следните критерии:

1. Приоритетно се подпомагат спортни организации сключили договори за стопанисване на спортни обекти, находящи се на територията на гр. Пловдив, които не развиват друга дейност в предоставените им спортни обекти, включително търговска, от която приходите остават в полза на организацията.
2. Община Пловдив финансово подпомага материално-техническото оборудване и съоръжения на спортни организации подготвящи състезатели участници в:

а) Олимпийски игри

б) Световни първенства

в) Европейски първенства

г) Международни състезания

1. Постигнати резултати на спортните организации в Държавният спортен календар от предходната година.

**Чл. 22.** Спортна организация може да бъде финансово подпомогната за съоръжения, материално-техническо оборудване,спортни уреди и екипировка според спецификата на съответният вид спорт със сума до 18 000 лв./осемнадесет хиляди лева/

**Чл. 23.** (1)Отпуснатата финансова помощ за материално техническото оборудване на спортните организации, следва да бъде разходвана стриктно спазвайки артикулите одобрени от Комисията по Чл.7 от подаденото предложение на спортната организация.

ал.(2) Дирекция СМД води Материална книга с отчетни картони за всяко съоръжение, материално-техническо оборудване, спортни уреди и екипировка закупено от спортната организация с финансово подпомагане от Община Пловдив.

ал.(3) В рамките на 10-дни от доставката на новото съоръжение, материално техническо оборудване, спортни уреди и екипировка спортната организация трябва да уведоми служителите от дирекция СМД за проверка и представи пред тях закупените съоръжения, материално-техническо оборудване,спортни уреди и екипировка. Изготвя се констативен протокол между представителите на спортната организация и минимум трима експерти от Дирекция СМД за приемането на закупените съоръжения, материално-техническо оборудване,спортни уреди и екипировка, след което се завеждат в Материалната книга на Дирекция СМД.

ал.(4) Дирекция СМД запазва правото на следващи проверки.

ал.(5) Новозакупените съоръжения, материално-техническо оборудване,спортни уреди и екипировка, не представени пред служители на дирекция СМД, не се признават за разход на спортната организация и следва отпуснатата финансова помощ да се възстанови изцяло по сметката на Община Пловдив до 31 януари следващата календарна година.

ал. (6) Спортни организации, които са получили финансиране по реда на този раздел, нямат право на последващо за закупуване на същия вид уреди, съоръжения или оборудване в рамките на 1 календарна година, считано от датата на отпускането на финансовите средства.

**РАЗДЕЛ - СПОРТ ОТ СОЦИАЛНО ЗНАЧЕНИЕ**

**Чл. 24.** Община Пловдив финансово подпомага спортни организации развиващи спорт от социално значение, спорт за специализирани спортни организации. Основната цел е да се осигурят условия за участие на хора с увреждания в адаптивни спортни занимания, подобряване качеството на живот, физическата и психическа дееспособност, осмисляне на свободното време, възможност за личностна реализация, за социална интеграция и пълноценна реализация в обществения живот.

**Чл. 25.** Спортна организация, желаеща да бъде финансово подпомогната за спортна дейност, провеждане на спортно мероприятие от социално значение както и за адаптивни спортни уреди за спорт за хора с увреждания, следва да подаде в деловодството на Община Пловдив, в срок до 30 ноември, следните документи:

1. Информация за спортната дейност за която иска да бъде финансово подпомогната спортната организация развиваща спорт за хора с увреждания.
2. Информация за спортното състезание което иска да организира през следващата календарна година. Информацията следва да съдържа - разчет за разходване на исканата сума за финансово подпомагане от Община Пловдив.
3. Информация за вида на адаптивните спортни уреди и съоръжения за които иска да получи финансово подпомагане от Община Пловдив. Информацията следва да съдържа - разчет за разходване на исканата сума за финансово подпомагане от Община Пловдив.
4. Документ за липса на задължения към Държавата и Община Пловдив.

**Чл. 26.** Финансово подпомагане на спортни мероприятия от социално значение се осъществява след преценка на степента на изпълнение на определени критерии:

1. Осигурени условия за участие на хора с увреждания в адаптивни спортни занимания;
2. Подобряване качеството на живот, физическата и психическа дееспособност, осмисляне на свободното време;
3. Възможност за личностна реализация, за социална интеграция, адаптация и пълноценна реализация в обществения живот.

**Чл. 27.** По реда на настоящата наредба се определят следните финансови рамкиза подпомагане на спортни организациипо направление спорт от социално значение.

ал.(1) Спортни организации развиващи спортна дейност от социално значение - до 1000 лв. /хиляда лева./

 ал.(2) Спортни състезания от социално значение реализирани на територията на гр. Пловдив – до 1000 лв. / хиляда лева./

ал.(3) Адаптивното материално-техническо оборудване, уреди и екипировка според спецификата на съответният вид спорт - до 1000 лв.

**Чл. 28.** (1) Финансовото подпомагане от Община Пловдив следва да бъде разходвано стриктно спазвайки перата посочени в подаденото предложение от спортната организация и одобрени от Комисията по Чл.7 от настоящата Наредба.

ал.(2) Дирекция СМД следи за реализацията на одобренитеспортни състезания от социално значение. При нереализирането на одобрени такива, по различни обективни причини, следва Комисията по Чл.7 да актуализира „План – сметката“ за настоящата календарна година и да включи нови спортни състезания от социален характер.

ал.(3) Спортна организация развиваща спорт от социално значение, може да бъде финансово подпомогната от Община Пловдив, само за едно спортно състезание през календарната година.

**РАЗДЕЛ - СПОРТ ЗА ВИСОКО СПОРТНО МАЙСТОРСТВО**

**Чл. 29.** Редът, условията, критериите и контрола за финансово подпомагане на спортни организации и техните членове, развиващи спорт за високо спортно майсторство на територията на Община Пловдив, се осъществява според разпоредбите на „Система за принципи, критерии и условия за финансово подпомагане на лицензираните спортни организации и техните членове за високо спортно майсторство“, приета с Решение №139 взето с Протокол №7/12.04.2012г., допълнена и изменена с Решение № 69, взето с Протокол № 4 от 28.02.2013г. от Общински съвет – Пловдив

**РАЗДЕЛ - ОЛИМПИЙСКО ЗВЕНО**

**Чл. 30.** Община Пловдив финансово подпомага спортни организации за подготовка и участие на техни състезатели за Олимпийски игри, Световни и Европейски първенства, само за олимпийски спортове и дисциплини.

ал.(1) Спортната организация подава в деловодството на Община Пловдив, в срок до 30 ноември, следните документи:

1. Заявление в което подробно описва за какъв вид състезание кандидатства техният състезател, поставена цел на участника - очаквано класиране, подробен разчет за исканата финансова помощ от Община Пловдив.
2. Документ за липса на задължения към Държавата и Община Пловдив.

**Чл. 31.** Приоритетно се подпомагатсъстезатели завоювали квота за предстоящи Олимпийски игри и участвали в предходната Олимпиада.

**Чл. 32. Финансовата рамка** за подпомагане на състезател е до 8000 лв. /осем хиляди лева./

**Чл. 33.** **Контрол** на финансовото подпомагане на спортните организации от Община Пловдив по направление „Олимпийско звено“

ал.(1) За правомерни ще бъдат признати следните разходи:

1. Пътни разходи за участие в състезания.
2. Разходи за нощувки и храна на състезателя по време на състезанията.
3. Разходи за подготовка, включваща физикално и медикаментозно възстановяване на състезателя, материално техническо оборудване
4. Спортна организация е длъжна да възстанови в едномесечен срок отпусната финансова помощ от Община Пловдив за подготовка, участия в състезания, награди, премии за същата година за състезател за който е доказана употреба на забранени стимулиращи средства.

**РАЗДЕЛ - ДЕТСКИ СПЕЦИАЛИЗИРАНИ СПОРТНИ ШКОЛИ**

**Чл. 34.** Община Пловдив финансово подпомага спортни организации осъществяващи спортна дейност за развитие на ДССШ на територията на Община Пловдив, за създаване условия и възможности за участие на деца в безплатни занимания по вид спорт, с цел подобряване здравния статус, физическата и психическа дееспособност, селекция на млади и перспективни състезатели.

**Чл. 35.** Условия за кандидатстване по направление ДССШ:

1. Обхват и целева група **-** възрастта на участниците в подготвителните групи на изградената към спортната организация ДССШ обхваща некартотекирани спортисти от 5-годишна до 14-годишна възраст според спецификата на всеки вид спорт.
2. Броят на участниците в една подготвителна група трябва да бъде с обхват според спецификата на всеки вид спорт, като изискванията за индивидуалните спортове е участие най-малко на шест деца, а за колективните спортове на поне осем деца.
3. Брой подготвителни групи включени в ДССШ занимаващи се със съответният вид спорт - минимални изисквания – две групи.
4. Времетраене на заниманията в ДССШ – не по-малко от шест месеца от спортно- състезателната година.
5. Брой занимания седмично за всяка подготвителна група включена към ДССШ на кандидатстващата за финансово подпомагане спортна организация – минимум две занимания.

**Чл. 36.** Спортни организации кандидатстващи за финансово подпомагане от Община Пловдив за развитие на спортната дейност за ДССШ трябва да отговарят на следните условия:

1. Да са вписани в Регистъра на лицензираните спортни организации към Дирекция „Спорт и младежки дейности”.
2. Квалифицирани спортните специалисти осъществяващи тренировъчен процес в ДССШ, трябва да са вписани в Националният регистър на спортно-педагогическите кадри към Министерството на младежта и спорта и в Регистъра на Дирекция СМД на спортните организации.

**Чл. 37.** Спортни организации кандидатстващи за финансово подпомагане от Община Пловдив за развитие на ДССШ трябва да внесат в деловодството на Община Пловдив в срок до 30 ноември следните документи:

1. Заявление за финансово подпомагане – съгласно Формуляр №1
2. Актуален списък на групите при ДССШ-съдържащ трите имена и дата на раждане на спортиста – съгласно Формуляр №2
3. Утвърден график и място за тренировки – заверен с подпис и печат от председателя на спортната организация – съгласно Формуляр №3
4. Копие на договор или споразумение за ползване на спортен обект - заверено и подпечатано „Вярно с оригинала“.
5. Биографична справка с приложени документи доказващи квалификацията на спортния специалист – копия заверени и подпечатани „Вярно с оригинала“ – съгласно Формуляр №4.
6. Документ за липса на задължения към Държавата и Община Пловдив.

**Чл. 38.** Механизъм на финансиране по направление ДССШ:

1. Комисията по Чл.7, извършва проверка на подадените от спортните организации документи.
2. Спортни организации, които не отговарят на условията по **Чл.35** и **Чл.36** не се финансират по направление ДССШ.
3. Попълват се Информационни карти за всички допуснати спортни организации както следва:

|  |  |  |  |
| --- | --- | --- | --- |
| № | **ПОКАЗАТЕЛ** | **ПРЕДСТАВЕНА ИНФОРМАЦИЯ ОТ СПОРТНАТА ОРГАНИЗАЦИЯ** | **ТОЧКИ** |
| 1 | Брой подготвителни групи на ДССШ |  | За всяка група по 10 точки |
| 2 | Брой обхванати деца в ДССШ |  | За всяко дете по 2 точки |
| 3 | Брой квалифицирани специалисти извършващи тренировъчен процес в ДССШ |  | За всеки квалифициран специалист със спортно образование по 5 точки |
| 4 | Спортна база за тренировъчни занимания с подготвителните групи |  | За представен договор/споразумение за ползване на спортна база - 10 точки |
| 5 | Утвърден график на тренировки* Брой седмично
* Място на провеждане
 |  | Брой тренировки за седмица - 5 точки за всяка тренировка/разглежда се само една седмица от ДССШ/ |
| 6 | **Постижения за предходна година - категория деца /брой точки/ съгласно:** *„Система за принципи, критерии и условия за финансово подпомагане на лицензираните спортни организации и техните членове за високо спортно майсторство“, приета с Решение №139 взето с Протокол №7/12.04.2012г., допълнена и изменена с Решение № 69, взето с Протокол № 4 от 28.02.2013г. от Общински съвет – Пловдив* |  | **Вземат се брой точки в категория деца съгласно** *„Система за принципи, критерии и условия за финансово подпомагане на лицензираните спортни организации и техните членове за високо спортно майсторство“, приета с Решение №139 взето с Протокол №7/12.04.2012г., допълнена и изменена с Решение № 69, взето с Протокол № 4 от 28.02.2013г. от Общински съвет – Пловдив* |
| **ОБЩ СБОР ТОЧКИ:** | …………………… |
| Финансова помощ за ДССШ : |

1. Изчислява събраният общ брой точки за всяка спортна организация.
2. Стойността на 1 /една/ точка за всяка календарна година се изчислява след като бъде приет бюджета на Община Пловдив за съответната календарна година, като сумата определена за финансово подпомагане по направление ДССШ се раздели на общия брой точки, получени от спортните организации съгласно **Чл. 38.**
3. Комисията изчислява финансовото подпомагане за всяка спортна организация поотделно.
4. Комисията изготвя Протокол, в който отразява размерът на финансовото подпомагане за всяка правоимаща спортна организация, който следва да бъде отпуснат.
5. Председателят на Комисията по Чл.7 изготвя мотивиран доклад до Кмета на Община Пловдив и прилага Протокола с който са утвърдени спортните организации, имащи право на финансово подпомагане по направление ДССШ, както и размерът на финансовата помощ, която следва да бъде отпусната.

**Чл. 39.** (1) За правомерни ще бъдат признати следните разходи:

1. Разходи за наем за спортен обект или съоръжение, в който се извършва планираният тренировъчен процес на ДССШ към спортната организация.

2. Разходи за консумативи /вода и ел. енергия/ на спортният обект или съоръжение, в който се извършва планираният тренировъчен процес на ДССШ към спортната организация.

3. Разходи за спортна екипировка и спортни пособия според спецификата на вида спорт, необходими за тренировъчният процес в ДССШ.

4. Разходи за материални награди /купи, медали, грамоти, сертификати/.

ал.(2) При неспазване на утвърдения график за работа на ДССШ, установен с констативни протоколи при 2 /две/ извършени проверки от експерти на Дирекция „Спорт и младежки дейности”, спортните организации се лишават от финансово подпомагане за следващата календарна година. Проверките се извършват от експертите на Дирекция „Спорт и младежки дейности“ на ротационен принцип.

**РАЗДЕЛ - СПОРТНИ ПРАЗНИЦИ И ЧЕСТВАНИЯ**

**Чл. 40**. (1)Община Пловдив награждава медалисти от олимпийски, световни и европейски първенства и техните треньори.

ал.(2)Община Пловдив финансово подпомага организирането и провеждането на церемонията по награждаването на 10-те най-добри спортисти на град Пловдив за текущата календарна година.

ал.(3) Община Пловдив награждава изтъкнати спортни деятели / с юбилейни годишнини през текущата година/ с безспорни заслуги за развитието на спорта в град Пловдив/

**IV. ПРОЦЕДУРА, РЕД ЗА ОТЧИТАНЕ И САНКЦИИ**

**Чл. 41.** Лицензираните спортни организации, които са получили средства от общинския бюджет, отчитат и доказват пред Община Пловдив целесъобразността на разходваните средства с финансов отчет, който трябва да съдържа:

1. Финансови документи - копия от платежни документи придружени с касов бон, платежно нареждане, ведомости заверени с подпис „Вярно с оригинала“ и подпечатани с печат на спортната организация.
2. Съдържателен отчет доказващ целесъобразността на направеният разход и информация относно спортната дейност или спортна проява с която е свързан всеки отчетен платежен документ. Съдържателният отчет се изготвя поотделно за всяко направление от настоящата Наредба.

ал.(1) Финансовият отчет трябва да отговаря на правилата въведени с настоящата Наредба.

ал.(2) Спортните организации внасят отчетната си документация за календарната година за която са получили финансиране по реда на тази Наредба в срок до 31 януари на следващата календарна година в Деловодствотона Община Пловдив.

**Чл. 42.** Спортни организации, **неотчели** финансови средства или недобросъвестно отчели същите, чрез представени документи с невярно съдържание за предходната календарна година, се лишават от финансово подпомагане **за срок от една календарна година** от Община Пловдив.

**Чл. 43.** Комисията назначена по реда на Чл.7 от настоящата Наредба, разглежда представените финансови отчети на спортните организации, упражнява контрол върху изразходването на финансовите средствата съгласно заложените правила по настоящата Наредба, като има право да изисква всички необходими счетоводни документи и пълна информация за дейността, за която са разходвани финансовите средства

ал.(1) Комисията назначена по Чл.7, изготвя Протокол за отчетите на спортните организации. В Протокола Комисията отразява:

1. Спортните организации непредали финансов отчет за предходната година.
2. Спортните организации на които приема или отхвърля изготвените финансови отчети.

ал.(2) За спортни организации непредали финансов отчет за предходната година и спортни организации с отхвърлени финансови отчети се прилагат разпоредбите **по Чл. 42** от настоящата Наредба.

ал.(3) Председателят на Комисията изготвя мотивиран доклад до Кмета на Община Пловдив и прилага Протокола, в който описва спортни организации, непредали финансови отчети, както и спортните организации с приети и неприети финансови отчети за предходната година. Доклада ведно с приложеният Протокол се одобрява от Кмета на Община Пловдив.

ал.(4) Одобреният доклад ведно с приложеният Протокол се вземат в предвид при изготвянето на „План-сметката“ за настоящата календарна година и спортни организации с неприети или непредадени отчети, не се подпомагат финансово през настоящата календарна година съгласно **Чл. 42** от настоящата Наредба.

**Чл. 44.**  Финансовата документация за отпуснатите по настоящата Наредба финансови средства се съхраняват съгласно Закона за счетоводството в архива на Дирекция „Спорт и младежки дейности“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§1. Контрол по изпълнението на тази наредба се осъществява от Кмета на Община Пловдив или от определени от него длъжностни лица.

§2. Тази наредба се приема на основание чл. 21, ал. 2 от Закона за местното самоуправление и местната администрация, чл. 8 от Закона за нормативните актове, чл. 59, ал. 6 от Закона за физическото възпитание и спорта, чл. 2, ал. 1 от Правилника за прилагане на Закона за физическото възпитание и спорта.

§3. Всички преписки по предоставяне на финансово подпомагане на пловдивски спортни клубове и туристически дружества, за които не са приключени, се приключват по реда на настоящата наредба.

§4. Неразделна част от настоящата наредба са Образец № 1, Допълнение към Образец № 1, Образец № 2 и Образец № 3.

§5. Тази наредба е приета от Общински съвет – Пловдив с Решение №………….и влиза в сила в тридневен срок от деня, следващ датата на нейното обнародване.





**Формуляр №2**

**АКТУАЛЕН СПИСЪК НА УЧАСТНИЦИТЕ В ДЕТСКА СПЕЦИАЛИЗИРАНА СПОРТНА ШКОЛА ЗА ………….. ГОДИНА**

**КЪМ СПОРТНА ОРГАНИЗАЦИЯ:………………………………………………………**

|  |  |  |
| --- | --- | --- |
| **№** | **Име, презиме,фамилия** |  **Дата на раждане** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

* **При настъпили промени в 7 – дневен срок е необходимо списъкът да се актуализира и ръководството на спортната организация да уведоми надлежно Дирекция „Спорт и младежки дейности”.**

**гр. Пловдив Председател на СК: \_\_\_\_\_\_\_\_\_\_\_**

**\_\_\_\_\_\_\_\_\_\_ /подпис и печат/**

**/дата**

**Формуляр №3**

**ПЛАН-ГРАФИК**

**на спортните занимания на група по спорт: ............**

**провеждани от спортeн специалист**

**.....................................................................................**

***(име, фамилия)***

|  |  |  |  |  |
| --- | --- | --- | --- | --- |
|  | **СЕДМИЦА** | **ДЕН** | **ЧАС****ОТ - ДО** | **СПОРТЕН ОБЕКТ****АДМИНИСТРАТИВЕН АДРЕС** |
| **МЕСЕЦ/И** |  |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

* **За всеки спортен специалист се изготвя план-график на спортните занимания, по отделно. В случай, че заниманията се провеждат само на един спортен обект или съоръжение, наименованието и местонахождението му се изписват еднократно.**

**Подпис на спортния специалист: ...........................**

**Председател: ………………………….**

**(име, фамилия, подпис и печат)**

**Формуляр №4**

**БИОГРАФИЧНА СПРАВКА**

**на спортен специалист от спортна организация :**

**………………………………………………………………………………………………**

|  |  |
| --- | --- |
| **Име, фамилия** |  |
| **Година на раждане** |  |
| **Адрес**  |  |
| **Телефон за връзка** |  |
| **Образование и квалификация** ***(удостоверено, с приложените документи)*** |  |
| **Специалност/вид спорт** |  |
| **Стаж в тази област*****(в години)*** |  |
| **Допълнителни квалификации:****курсове, обучения, сертификати*****(удостоверено, с приложените документи)*** |  |
| **Месторабота*****(към момента)*** |  |
| **Постигнати успехи като треньор към тази лицензирана спортна организация *(кратко описание )*** |  |

***\*Забележка: Прилага се копие от документ/и, удостоверяващи образованието, специалността и квалификацията на спортния специалист.***

**Подпис на спортния специалист:**

 ***(...........................)***